નરેન્દ્ર મોદીએ લખેલાં તેમ જ તેમના પર ગુજરાતી, હિન્દી, અંગ્રેજી સહિત જુદી-જુદી ભાષાઓમાં લખાયેલાં ૩૦૦ પુસ્તકોનું પ્રદર્શન વારાણસીમાં શુભ લૉન, મહમૂરગંજ ખાતે યોજ્યું હતું. આ પ્રદર્શનમાં ‘જ્યોતિપુંજ’, ‘સામાજિક સમરસતા’, ‘શ્રી ગુરુજી-એક સ્વયંસેવક’ સહિત ખુદ નરેન્દ્ર મોદીએ લખેલાં પુસ્તકો પણ આ પ્રદર્શનમાં મૂકવામાં આવ્યાં છે. આ પ્રદર્શનમાં BJPના વરિષ્ઠ નેતા રવિશંકરપ્રસાદ, રામલાલ અગ્રવાલ સહિતના અગ્રણીઓ ઉપસ્થિત રહ્યા હતા તેમ જ ગુજરાતમાંથી નરેન્દ્ર મોદીના પ્રચાર માટે વારાણસી ગયેલા સંખ્યાબંધ કાર્યકરો, નાગરિકો તેમ જ વારાણસીના સ્થાનિક રહેવાસીઓએ આ પ્રદર્શન નિહાળ્યું હતું.